महेन्द्रनगर, ८ भदौ : कञ्चनपुरका १३ वर्षीया बालिका निर्मला पन्तको बलात्कारपछि हत्या भएको घटनाबारे अनुसन्धान गर्न गठन भएको टोली कञ्चनपुर जाने भएको छ । टोलीले आजदेखि अनुसन्धान थाल्नेछ । गृहमन्त्रालयले सह–सचिव हरिप्रसाद मैनालीको नेतृत्वमा हिजो उच्च स्तरीय छानबिन समिति गठन गरेको थियो । कारागार व्यवस्थापन विभागका महानिर्देशक मैनालीको नेतृत्वमा ५ सदस्यीय छानबिन समिति गठन भएको हो ।
